4 Σεπτεμβρίου

3 Σεπτεμβρίου | 4 Σεπτεμβρίου | 5 Σεπτεμβρίου

Η 4η Σεπτεμβρίου είναι η 247η ημέρα του έτους κατά το Γρηγοριανό ημερολόγιο (248η σε δίσεκτα έτη). Υπολείπονται 118 ημέρες.

Γεγονότα 
476 - Ο Ρωμύλος Αυγουστύλος, τελευταίος αυτοκράτορας της Δυτικής Ρωμαϊκής Αυτοκρατορίας, εκθρονίζεται και ο Οδόακρος αυτοανακηρύσσεται «βασιλιάς της Ιταλίας», δίνοντας έτσι τέλος στη Δυτική Ρωμαϊκή Αυτοκρατορία. 
626 - Ο Λι Σι Μιν, μεταθανάτια γνωστός ως αυτοκράτορας Ταϊζόνγκ των Τανγκ, γίνεται αυτοκράτορας της δυναστείας των Τανγκ στην Κίνα.
1260 - Οι Γιβελλίνοι της Σιένας, με την υποστήριξη των δυνάμεων του βασιλιά Μανφρέδου της Σικελίας, νικούν τους Γουέλφους της Φλωρεντίας στο Μονταπέρτι.
1666 - Στο Λονδίνο λαμβάνει χώρα η πιο καταστροφική ζημιά της μεγάλης πυρκαγιάς του Λονδίνου. 
1774 - Κατά τη διάρκεια του δεύτερου ταξιδιού του Τζέιμς Κουκ, εντοπίζεται για πρώτη φορά από Ευρωπαίους η Νέα Καληδονία.
1781 - Ιδρύεται το Λος Άντζελες ως El Pueblo de Nuestra Señora la Reina de los Ángeles del Río Porciúncula (Η πόλη της Δέσποινας ημών της βασίλισσας των αγγέλων στον ποταμό Πορθιούγκουλα) από 44 Ισπανούς αποίκους.
1800 - Η γαλλική φρουρά στη Βαλέτα παραδίδεται στα βρετανικά στρατεύματα, τα οποία είχαν κληθεί μετά από πρόσκληση των Μαλτέζων.
1870 - Καθαιρείται ο αυτοκράτορας Ναπολέων Γ΄ της Γαλλίας και ανακηρύσσεται η Τρίτη Γαλλική Δημοκρατία.
1882 - Ο Τόμας Έντισον γυρίζει τον διακόπτη στον πρώτο εμπορικό σταθμό ηλεκτρικής ενέργειας στην ιστορία, φωτίζοντας ένα τετραγωνικό μίλι στο Μανχάταν.
1886 - Μετά από σχεδόν 30 χρόνια συγκρούσεων, ο ηγέτης των Απάτσι, Τζερόνιμο, παραδίδεται με τους πολεμιστές του στον αμερικανικό στρατό. 
1888 - Ο Τζορτζ Ίστμαν κατοχυρώνει το εμπορικό σήμα Kodak και λαμβάνει δίπλωμα ευρεσιτεχνίας για τη φωτογραφική του μηχανή που χρησιμοποιεί φιλμ σε ρολό.
1919 - Ο Μουσταφά Κεμάλ Ατατούρκ πραγματοποιεί συνέδριο στη Σεβάστεια προκειμένου να λάβει αποφάσεις για το μέλλον της Μικράς Ασίας και της Θράκης.
1923 - Παρθενική πτήση του πρώτου αμερικανικού αερόπλοιου, του USS Shenandoah.
 1941 - Β΄ Παγκόσμιος Πόλεμος: γερμανικό υποβρύχιο πραγματοποιεί την πρώτη επίθεση εναντίον αμερικανικού πλοίου, του USS Greer.
 1944 - Ο δημοδιδάσκαλος Κωνσταντίνος Καζάνας μαζί με τον Αστέριο Αστεριάδη υποστέλλουν τη βουλγαρική σημαία και υψώνουν την ελληνική, στην κεντρική πλατεία της Προσοτσάνης.
 1944 - Β΄ Παγκόσμιος Πόλεμος: η βρετανική 11η μεραρχία τεθωρακισμένων απελευθερώνει τη βελγική πόλη της Αμβέρσας.
 1948 -  Η Βιλελμίνη, βασίλισσα της Ολλανδίας, παραιτείται από τον θρόνο για λόγους υγείας.
 1951 - Πραγματοποιείται η πρώτη διατλαντική τηλεοπτική μετάδοση στο Σαν Φρανσίσκο, από την ειρηνευτική διάσκεψη στην Ιαπωνία.
 1963 - Η πτήση 306 της Swissair συντρίβεται κοντά στο Ντιρενές της Ελβετίας σκοτώνοντας και τους 80 επιβαίνοντες.
 1970 - Ο Σαλβαδόρ Αλιέντε εκλέγεται πρόεδρος της Χιλής. 
 1971 - Από συντριβή αεροσκάφους Μπόινγκ 727 της Αλάσκας στο όρος Τσίλκουτ, σκοτώνονται 111 άνθρωποι.
 1972 - Ο Αμερικανός Μαρκ Σπιτς γίνεται ο πρώτος αθλητής που κερδίζει 7 χρυσά μετάλλια σε Ολυμπιακούς Αγώνες στην κολύμβηση.
 1997 - Μετωπική σύγκρουση ενός αμερικανικού πολεμικού αεροσκάφους C-141 με γερμανικό Τουπόλεφ 154, πάνω από τη νοτιοδυτική Αφρική, με 33 νεκρούς.
 1998 - Προβάλλεται για πρώτη φορά από την αγγλική τηλεόραση το τηλεπαιχνίδι γνώσεων «Ποιος θέλει να γίνει εκατομμυριούχος;».
 1998 - Ιδρύεται η Google από τους Λάρι Πέιτζ και Σεργκέι Μπριν, φοιτητές του Πανεπιστημίου του Στάνφορντ στις ΗΠΑ.
 2012 - Η Πωλίν Μαρουά μετά τις γενικές εκλογές του Σεπτεμβρίου, γίνεται η πρώτη γυναίκα πρωθυπουργός του Κεμπέκ.

Γεννήσεις 
1241 - Αλέξανδρος Γ΄, βασιλιάς της Σκωτίας
1383 - Αμεδαίος Η΄, κόμης της Σαβοΐας
1768 - Φρανσουά-Ρενέ ντε Σατωμπριάν, Γάλλος συγγραφέας, ιστορικός και διπλωμάτης
1809 - Γιούλιους Σλοβάτσκι, Πολωνός ποιητής
1824 - Άντον Μπρούκνερ, Αυστριακός συνθέτης
1866 - Σάιμον Λέικ, Αμερικανός μηχανικός και ναυπηγός
1872 - Νιλς Στρίντμπεργκ, Σουηδός φωτογράφος
1891 - Φριτς Τοτ, Γερμανός μηχανικός και αξιωματούχος των Ναζί
1896 - Αντονέν Αρτώ, Γάλλος θεατρικός συγγραφέας
1896 - Ασπασία Μάνου, πριγκίπισσα της Ελλάδας
1906 - Μαξ Ντελμπρούκ, Γερμανός βιολόγος
1913 - Κένζο Τάνγκε, Ιάπωνας αρχιτέκτονας
1926 - Ελίας Χράουι, Λιβανέζος πολιτικός
1927 - Τζον Μακάρθι, Αμερικανός επιστήμονας της πληροφορικής
1933 - Ζωή Φυτούση, Ελληνίδα ηθοποιός
1939 - Παύλος Κούπερ, Ολλανδός γεωπόνος
1956 - Νίκολα Σπίριτς, Βόσνιος πολιτικός
1968 - Τζον Ντιμάτζιο, Αμερικανός ηθοποιός
1973 - Τζέισον Ντέιβιντ Φρανκ, Αμερικανός ηθοποιός
1977 - Λούσι Σίλβας, Αγγλίδα τραγουδίστρια
1978 - Γουές Μπέντλεϋ, Αμερικανός ηθοποιός
1981 - Μπιγιονσέ, Αμερικανίδα τραγουδίστρια
1984 - Καμίλα Μπορδονάμπα, Αργεντινή τραγουδίστρια και ηθοποιός
1985 - Ραούλ Αλμπιόλ, Ισπανός ποδοσφαιριστής
1986 - Εξέβιερ Γουντς, Αμερικανός παλαιστής

Θάνατοι 
422 - Πάπας Βονιφάτιος Α΄
1161 - Φίλιππος της Γαλλίας (1132-1161)
1199 - Ιωάννα της Αγγλίας, βασίλισσα της Σικελίας
1207 - Βονιφάτιος, μαρκήσιος του Μομφερράτου
1324 - Σάντσο, βασιλιάς της Μαγιόρκας
1551 - Φίλιππος Α΄, πρίγκιπας του Γκρουμπενχάγκεν
1588 - Ρόμπερτ Ντάντλεϊ, 1ος Κόμης του Λέστερ, Άγγλος πολιτικός
1834 - Μαρία Φραγκίσκη της Μπραγκάνσα, ινφάντη της Πορτογαλίας
1907 - Έντβαρντ Γκρηγκ, Νορβηγός συνθέτης
1925 - Φώτιος, Πατριάρχης Αλεξανδρείας
1963 - Ρομπέρ Σουμάν, Γάλλος πολιτικός
1965 - Άλμπερτ Σβάιτσερ, Γερμανός ιατρός και ιεραπόστολος
1974 - Μαρσέλ Ασάρ, Γάλλος συγγραφέας
1977 - Στέλιος Περπινιάδης, Έλληνας τραγουδιστής
1984 - Γιώργος Σικελιώτης, Έλληνας ζωγράφος και χαράκτης 
1989 - Ζωρζ Σιμενόν, Βέλγος συγγραφέας
1997 - Άλντο Ρόσι, Ιταλός αρχιτέκτονας
2003 - Ευάγγελος Γιαννόπουλος, Έλληνας πολιτικός και δικηγόρος
2004 - Αλφόνσο Φορντ, Αμερικανός καλαθοσφαιριστής
2005 - Νίκων Αρκουδέας, Έλληνας αστυνομικός
2005 - Γρηγόρης Γρηγορίου, Έλληνας σκηνοθέτης
2006 - Στιβ Άιρβιν, Αυστραλός φυσιοδίφης και τηλεοπτικός παρουσιαστής
2006 - Τζατσίντο Φακέτι, Ιταλός ποδοσφαιριστής
2015 - Ρίκο Ροντρίγκεζ, Τζαμαϊκανός τρομπονίστας
2017 - Γκαστόνε Μοσκίν, Ιταλός ηθοποιός

Αργίες και εορτές

Ορθόδοξη Εκκλησία 

Ημέρες του έτους